ai4bharat/Pralekha huggingface dataset:
ഉപരാഷ്ട്രപതിയുടെ കാര്യാലയം
ലോകം നേരിടുന്ന സാമൂഹ്യ‐രാഷ്ട്രീയ സാമ്പത്തിക‐പാരിസ്ഥിതിക പ്രശ്നങ്ങൾക്ക്
പരിഹാരം കാണുന്നതിന് ഗാന്ധിയൻ ആശയങ്ങൾ പുനരുജ്ജീവിപ്പിക്കണമെന്ന് ഉപരാഷ്ട്രപതി
സാമൂഹ്യ‐രാഷ്ട്രീയ‐സാമ്പത്തിക‐പാരിസ്ഥിതിക പ്രശ്നങ്ങൾ വർധിച്ച നിലയിൽ ബാധിച്ചു കൊണ്ടിരിക്കുന്ന ലോകത്ത് ഗാന്ധിയൻ ആദർശങ്ങൾ പുനരുജ്ജീവിപ്പിക്കണമെന്ന് ഉപരാഷ്ട്രപതി ശ്രീ എം. വെങ്കയ്യ നായിഡു ആവശ്യപ്പെട്ടു. ഇന്ന് ലോകത്തിന് ഒരു സാന്ത്വനസ്പർശം ആവശ്യമാണെന്നും അത് ഗാന്ധിയൻ ആശയങ്ങൾ നമുക്ക് നൽകുമെന്നും അദ്ദേഹം പറഞ്ഞു.
ഇന്ത്യൻ കൗൺസിൽ ഓഫ് വേൾഡ് അഫയേഴ്സ്  സംഘടിപ്പിച്ച "ഗാന്ധിയും ലോകവും" എന്ന വിഷയത്തിലുള്ള അന്താരാഷ്ട്ര വെബിനാറിനായി നേരത്തെ തയ്യാറാക്കിയ വീഡിയോയിലാണ് ഉപരാഷ്ട്രപതിയുടെ പരാമർശം. ഗാന്ധിജിയുടെ 150 ാം ജന്മവാർഷികത്തിന്റെ ഭാഗമായി രണ്ട് വർഷം നീളുന്ന ആഘോഷത്തോടനുബന്ധിച്ചാണ് രണ്ട് ദിവസത്തെ വെബിനാർ സംഘടിപ്പിച്ചത്.
14 രാജ്യങ്ങളിൽ നിന്നും ഇന്ത്യയിൽ നിന്നുമുള്ള വിദഗ്ധർ വെബിനാറിൽ പങ്കെടുക്കുന്നതിൽ ആഹ്ളാദം പ്രകടിപ്പിച്ച ശ്രീ നായിഡു മഹാത്മാഗാന്ധിയുടെ സന്ദേശങ്ങളുടെയും മൂല്യങ്ങളുടെയും പ്രബോധനങ്ങളുടെയും പ്രാധാന്യവും അവയുടെ എക്കാലത്തെയും പ്രസക്തിയുമാണ് ഇത് അടിവരയിടുന്നതെന്നും പറഞ്ഞു.
ഗിരിവര്ഗ്ഗകാര്യ മന്ത്രാലയം
ആദിവാസി മേഖലയിലെ യുവതികള്ക്ക് ഡിജിറ്റല് നൈപുണ്യ പരിശീലനം
രാജ്യത്തൊട്ടാകെയുള്ള ഗിരിവര്ഗ്ഗ ജില്ലകളില് ഡിജിറ്റല് വിദ്യാഭ്യാസത്തിന് നേതൃത്വം നല്കാന് കേന്ദ്ര ഗിരിവര്ഗ്ഗ മന്ത്രാലയം നടപ്പാക്കുന്ന 'ഗോള്'  പദ്ധതിയുടെ രണ്ടാംഘട്ടംകേന്ദ്ര ഗിരിവര്ഗ്ഗകാര്യ മന്ത്രി ശ്രീ. അര്ജ്ജുന് മുണ്ഡഉദ്ഘാടംചെയ്തു.
നിതിആയോഗിന്റെയും,ഫെയ്സ്ബുക്കിന്റെയുംസഹായത്തോടെയാണ് പദ്ധതി നടപ്പാക്കുന്നത്. അയ്യായിരത്തോളംഗിരിവര്ഗ്ഗ യുവതികള്ക്കാണ്രണ്ടാം ഘട്ടത്തില് പരിശീലനം നല്കുക. ആഴ്ചതോറുമുള്ളമെന്ററിംഗ് ചര്ച്ചകള്, ഡിജിറ്റല്സാക്ഷരത, സംരംഭത്വം, ഓണ്ലൈന് സുരക്ഷ മുതലായ വിഷയങ്ങളില് മുഖ്യമായുംകേന്ദ്രീകരിച്ചാണ് പരിശീലനം. ഫെയ്ബുക്ക്, വാട്സാപ്പ്, മെസഞ്ചര്മുതലായസാമൂഹ്യ മാധ്യമങ്ങളിലൂടെ രണ്ട് ലക്ഷത്തിലേറെമണിക്കൂറിന്റെ പരിശീലനം നല്കും. പരിശീലനം നേടുന്ന യോഗ്യരായവര്ക്ക്ജില്ലാ ഭരണകൂടവുംമറ്റ്ഗവണ്മെന്റ് ഏജന്സികളും ചേര്ന്ന്ഇന്റേണ്ഷിപ്പ്സൗകര്യവുംഏര്പ്പെടുത്തും.
(ND
കമ്പനികാര്യ മന്ത്രാലയം
2014 ലെ നിധി ചട്ടങ്ങൾ പൊതുജനതാത്പര്യാർത്ഥം കേന്ദ്ര ഗവണ്മെന്റ് ഭേദഗതി ചെയ്തു
ന്യൂ ഡൽഹി: ഏപ്രിൽ 20, 2022
കമ്പനീസ് നിയമം, 1956 പ്രകാരം, നിധി അല്ലെങ്കിൽ മ്യൂച്വൽ ബെനിഫിറ്റ് സൊസൈറ്റി എന്നാൽ, നിധി അല്ലെങ്കിൽ മ്യൂച്വൽ ബെനിഫിറ്റ് സൊസൈറ്റി എന്ന് കേന്ദ്ര ഗവൺമെന്റ് ഔദ്യോഗിക ഗസറ്റിൽ വിജ്ഞാപനം ചെയ്ത കമ്പനിയെന്നാണ് അർത്ഥമാക്കുന്നത്. 2013ലെ കമ്പനീസ് നിയമ പ്രകാരം, ഒരു കമ്പനിക്ക് നിധി കമ്പനിയായി പ്രവർത്തിക്കാൻ തുടക്കത്തിൽ കേന്ദ്ര ഗവണ്മെന്റ്റിൽ നിന്ന് അറിയിപ്പ് ആവശ്യമില്ല. അത്തരം കമ്പനികൾ ഒരു നിധി കമ്പനിയായി രൂപീകരിച്ച് നിധി നിയമങ്ങളിലെ ചട്ടം 5 ന്റെ ഉപ-ചട്ടം  പ്രകാരമുള്ള ഉപാധികൾ നിറവേറ്റേണ്ടതുണ്ട്. അതായത്:ഏറ്റവും കുറഞ്ഞത് 200 അംഗത്വം,10 ലക്ഷം രൂപയുടെ നെറ്റ് ഓൺഡ് ഫണ്ട് ,NOF-നിക്ഷേപ അനുപാതം 1:20,2014-ലെ നിധി ചട്ടങ്ങൾ പ്രകാരം ആരംഭിച്ച് ഒരു വർഷത്തിനുള്ളിൽ ഷെഡ്യൂൾഡ് വാണിജ്യ ബാങ്കുകളിലോ പോസ്റ്റ് ഓഫീസുകളിലോ 10% കട മുക്ത/ബാധ്യതകൾ ഇല്ലാത്ത നിക്ഷേപങ്ങൾ സൂക്ഷിക്കുക എന്നിവയാണ് ഉപാധികൾ.
2013ലെ കമ്പനീസ് നിയമം നടപ്പാക്കുന്നതുമായി ബന്ധപ്പെട്ട് ഉണ്ടാകുന്ന പ്രശ്നങ്ങളിന്മേൽ ശുപാർശകൾ സമർപ്പിക്കാൻ മന്ത്രാലയം ഒരു സമിതി രൂപീകരിച്ചു. 1956-ലെ കമ്പനീസ് നിയമത്തിന് കീഴിലുള്ള മുൻ വ്യവസ്ഥകൾ പ്രകാരം നിധിയായി പ്രഖ്യാപിക്കുന്നതിന് കേന്ദ്ര ഗവൺമെന്റിന്റെ അംഗീകാരം ആവശ്യപ്പെടുന്നത് ഉചിതമാണെന്ന് സമിതി ശുപാർശ ചെയ്തു. അത്തരം സ്ഥാപനങ്ങളുടെ നിയന്ത്രണത്തിനായി കേന്ദ്രീകൃതവും കൂടുതൽ നിയന്ത്രിതവുമായ ചട്ടക്കൂട് നിർദേശിക്കപ്പെട്ട സാഹചര്യത്തിൽ, 2013-ലെ കമ്പനീസ് നിയമത്തിലെ വകുപ്പ് 406 ഭേദഗതി ചെയ്ത്, 15.08.2019 മുതൽ കേന്ദ്ര ഗവൺമെന്റ് നിധിയായി പ്രഖ്യാപിക്കുന്നതിനുള്ള ആവശ്യകത തിരികെ കൊണ്ടുവന്നു.
മേൽ പറഞ്ഞ ഭേദഗതിയെത്തുടർന്ന്, 2014-ലെ നിധി ചട്ടങ്ങളിൽ ഭേദഗതി വരുത്തുകയും ചെയ്തു. 15.08.2019-ലെ നിധി  ചട്ടങ്ങൾ നിലവിൽ വന്ന ശേഷം നിധികളായി രൂപീകരിക്കപ്പെട്ട കമ്പനികൾ 14 മാസത്തിനുള്ളിലും, 2014 ന് ശേഷം എന്നാൽ 15.08.2019 നുള്ളിൽ നിലവിൽ വന്നവയാണെങ്കിൽ 9 മാസത്തിനുള്ളിലും NDH-4 ഫോമിൽ കേന്ദ്ര ഗവൺമെന്റിന് അപേക്ഷ നൽകേണ്ടതുണ്ട്.
1956 ലെ കമ്പനീസ് നിയമ പ്രകാരം ഏകദേശം 390 കമ്പനികളെ നിധി കമ്പനികളായി പ്രഖ്യാപിച്ചു. 2014-2019 കാലയളവിൽ പതിനായിരത്തിലധികം കമ്പനികൾ രൂപീകരിക്കപ്പെട്ടു. എന്നാൽ, 2,300 കമ്പനികൾ മാത്രമാണ് പ്രഖ്യാപനത്തിനായി NDH-4 ഫോമിൽ അപേക്ഷിച്ചത്. നിയമത്തിന്റെയും 2014ലെ നിധി ചട്ടങ്ങളുടെയും  ബാധകമായ വ്യവസ്ഥകൾ കമ്പനികൾ പാലിക്കുന്നില്ലെന്ന് ഫോം NDH-4 പരിശോധിച്ചതിൽ നിന്ന് ശ്രദ്ധയിൽപ്പെട്ടിട്ടുണ്ട്.
 ചട്ടങ്ങൾ, 2022-ന് ശേഷം രൂപീകരിച്ച കമ്പനികൾക്ക് ഇനിപ്പറയുന്ന കാര്യങ്ങൾ ബാധകമാണ്:-
i. ഒരു പബ്ലിക് കമ്പനി നിധിയായി രൂപീകരിക്കുകയും 10 ലക്ഷം രൂപ ഓഹരി മൂലധനം ഉണ്ടാവുകയും;
രൂപീകരിക്കപ്പെട്ട് 120 ദിവസത്തിനുള്ളിൽ, NDH-4 ഫോമിൽ അപേക്ഷിച്ച് കേന്ദ്ര ഗവൺമെന്റിൽ നിന്ന് ഒരു നിധിയായി പ്രഖ്യാപിക്കപ്പെടുകയും, കുറഞ്ഞത് 200 അംഗത്വവും, 20 ലക്ഷം രൂപ NOF എന്ന വ്യവസ്ഥകൾ പാലിക്കുകയും വേണം.
ii. കമ്പനിയുടെ പ്രൊമോട്ടർമാരും ഡയറക്ടർമാരും നിയമങ്ങളിൽ പറഞ്ഞിരിക്കുന്നതുപോലെ ഉചിതവും അനുയോജ്യവുമായ വ്യക്തിഗത മാനദണ്ഡങ്ങൾ പാലിക്കണം.
iii. കൃത്യസമയത്ത് തീർപ്പാക്കുന്നതിനായി, NDH-4 ഫോമിൽ കമ്പനികൾ സമർപ്പിച്ച അപേക്ഷകൾ സ്വീകരിച്ച് 45 ദിവസത്തിനുള്ളിൽ കേന്ദ്ര ഗവണ്മെന്റ് ഒരു തീരുമാനവും അറിയിച്ചില്ലെങ്കിൽ, അനുമതി ലഭിച്ചതായി കണക്കാക്കുമെന്നും ഭേദഗതി ചെയ്ത ചട്ടങ്ങൾ വ്യക്തമാക്കുന്നു. 2022ലെ നിധി  ചട്ടങ്ങൾക്ക് ശേഷം രൂപീകരിക്കപ്പെടുന്ന കമ്പനികൾക്ക് ഇത് ബാധകമാകും.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ. നരേന്ദ്ര മോദിയും ബഹുമാനപ്പെട്ട ഇറ്റലി പ്രധാനമന്ത്രിയും ഫോണില് സംസാരിച്ചു
ബഹുമാനപ്പെട്ട ഇറ്റലി പ്രധാനമന്ത്രി ജിസപ്പെ കോന്റിയുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില് സംസാരിച്ചു.
കോവിഡ്- 19 മഹാവ്യാധി നിമിത്തം ഇറ്റലിയില് ആള്നാശം സംഭവിക്കാനിടയായതില് പ്രധാനമന്ത്രി അനുശോചനം അറിയിച്ചു. പ്രതിസന്ധിനാളുകളില് ഇറ്റാലിയന് ജനത കാട്ടിയ മനക്കരുത്തിനെ അദ്ദേഹം അഭിനന്ദിച്ചു.
മഹാവ്യാധി വരുത്തിവെച്ച ആരോഗ്യ, സാമ്പത്തിക പ്രത്യാഘാതങ്ങളെ നേരിടുന്നതിനായി അവരവരുടെ രാജ്യങ്ങളിലും ആഗോളതലത്തിലും കൈക്കൊണ്ട നടപടികള് ഇരു നേതാക്കളും ചര്ച്ച ചെയ്തു. പരസ്പരം ഐക്യദാര്ഢ്യം അറിയിച്ച ഇരുവരും പ്രതിസന്ധി നാളുകളില് പരസ്പരം നല്കിയ സഹകരണത്തിനു നന്ദി പറഞ്ഞു.
അവശ്യ മരുന്നുകളും മറ്റു വസ്തുക്കളും ഇറ്റലിക്കു ലഭ്യമാക്കാനുള്ള പിന്തുണ തുടരുമെന്നു ശ്രീ. കോന്റിയെ പ്രധാനമന്ത്രി അറിയിച്ചു.
ഇന്ത്യയും ഇറ്റലിയും തമ്മിലുള്ള സഹകരണത്തിനും അതുവഴി ഉഭയകക്ഷി ബന്ധം മെച്ചപ്പെടുത്തുന്നതിനുമായി സജീവമായ ചര്ച്ചകള് നടത്താന് ഇരു നേതാക്കളും തീരുമാനിച്ചു.
പ്രധാനമന്ത്രി ഇറ്റലി സന്ദര്ശിക്കണമെന്ന ക്ഷണം ഇറ്റലി പ്രധാനമന്ത്രി ആവര്ത്തിച്ചു.
(
പ്രധാനമന്ത്രിയുടെ ഓഫീസ്
ഹെലികോപ്റ്ററുകൾക്കായുള്ള ഗതിനിർണ്ണയവുമായി ബന്ധപ്പെട്ട ഏഷ്യയിലെ ആദ്യ പ്രദർശനത്തെ പ്രധാനമന്ത്രി അഭിനന്ദിച്ചു
ഗഗൻ ഉപഗ്രഹ സാങ്കേതികവിദ്യ ഉപയോഗിച്ച് ജുഹുവിൽ നിന്ന് പൂനെയിലേക്കുള്ള ഹെലികോപ്റ്ററുകൾക്കുള്ള പെർഫോമൻസ്-ബേസ്ഡ് നാവിഗേഷനായുള്ള ഏഷ്യയിലെ ആദ്യ പ്രദർശനത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
കേന്ദ്ര സിവിൽ ഏവിയേഷൻ ആൻഡ് സ്റ്റീൽ മന്ത്രിയുടെ ട്വീറ്റിന് മറുപടിയായി പ്രധാനമന്ത്രി പറഞ്ഞു;
"ഈ മേഖലയെ സംബന്ധിച്ചിടത്തോളം ശ്രദ്ധേയമായ നാഴികക്കല്ല്! സുരക്ഷിതവും കൂടുതൽ കാര്യക്ഷമവുമായ എയർ ട്രാഫിക് മാനേജ്മെന്റിനായി നൂതന സാങ്കേതികവിദ്യകൾ സ്വീകരിക്കുന്നതിനുള്ള നമ്മുടെ പ്രതിബദ്ധതയെ ഇത് അടിവരയിടുന്നു."
Noteworthy milestone for the sector! It underscores our commitment to embracing advanced technologies for a safer and more efficient air traffic management. https://t.co/CQsf357gjM
— Narendra Modi  June 2, 2023
പ്രധാനമന്ത്രിയുടെ ഓഫീസ്
ഇക്കൊല്ലത്തെ യോഗാ ദിനം വിജയിപ്പിക്കാൻ പ്രധാനമന്ത്രി ജനങ്ങളോട് അഭ്യർത്ഥിച്ചു
യോഗാ ദിനം വിജയിപ്പിക്കാനും യോഗയെ കൂടുതൽ ജനകീയമാക്കാനും പ്രധാനമന്ത്രി ശ്രീ നരേന്ദ്ര മോദി ജനങ്ങളോട് അഭ്യർത്ഥിച്ചു.
പ്രധാനമന്ത്രി ട്വീറ്റ് ചെയ്തു;
“നാളെ ജൂൺ 21 അന്താരാഷ്ട്ര യോഗാ ദിനമായി ആചരിക്കും. 'യോഗ മാനവികതയ്ക്ക്' എന്ന പ്രമേയത്തിലൂന്നിയ ഈ യോഗാ ദിനം നമുക്ക് വിജയകരമാക്കുകയും യോഗയെ കൂടുതൽ ജനകീയമാക്കുകയും ചെയ്യാം.”
-ND-
(
ധനകാര്യ മന്ത്രാലയം
ഇന്ത്യൻ പുനരുപയോഗ ഊർജ വികസന ഏജൻസി ലിമിറ്റഡിനെ പ്രാരംഭ പൊതു ഓഹരിവിൽപ്പന വഴി ഗവണ്മെന്റിന്റെ ഓഹരിയുടെ ഭാഗിക വിൽപ്പനയിലൂടെ ഓഹരി വിപണിയിൽ പട്ടികപ്പെടുത്തുന്നതിന് മന്ത്രിസഭയുടെ അംഗീകാരം
ഐആർഇഡിഎയുടെ പുതിയ ഓഹരികൾ വിനിമയം ചെയ്യുന്നതിലൂടെ ധനസമാഹരണത്തിനും അംഗീകാരം
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി  നവ-പുനരുപയോഗ ഊർജ മന്ത്രാലയത്തിനു  കീഴിലുള്ള സിപിഎസ്ഇയായ ഐആർഇഡിഎയെ പ്രാരംഭ പൊതു ഓഹരിവിൽപ്പന വഴി ഗവണ്മെന്റിന്റെ ഓഹരിയുടെ ഭാഗിക വിൽപ്പനയിലൂടെ ഓഹരിവിപണികളിൽ പട്ടികപ്പെടുത്തുന്നതിന് അംഗീകാരം നൽകി. പുതിയ ഓഹരികൾ വിതരണം ചെയ്യുന്നതിലൂടെ ഐആർഇഡിഎയ്ക്ക് ധനം സ്വരൂപിക്കാനും അനുമതി നൽകി. നിക്ഷേപ - പൊതു ആസ്തി നിർവഹണ വകുപ്പ്  പട്ടികപ്പെടുത്തലിനു നേതൃത്വം നൽകും.
ഐപിഒ വഴി ഓഹരി വിലനിർണയ അടിസ്ഥാനത്തിൽ പൊതുജനങ്ങൾക്ക് ₹ 10.00 വീതമുള്ള 13.90 കോടി പുതിയ ഓഹരികൾ വിതരണം ചെയ്യാൻ ഐആർഇഡിഎയെ അനുവദിക്കുന്നതിന്, 2017 ജൂണിൽ എടുത്ത സിസിഇഎ തീരുമാനം മറികടന്നാണ് പുതിയ തീരുമാനം. 2022 മാർച്ചിൽ ഗവൺമെന്റ് 1500 കോടി രൂപ മൂലധനം നൽകിയതിനെത്തുടർന്നു മൂലധന ഘടനയിൽ വന്ന മാറ്റത്തെ തുടർന്നാണ് അതിവേഗതീരുമാനം അനിവാര്യമായത്.
പ്രാരംഭ പൊതു ഓഹരിവിൽപ്പന  ഒരുവശത്ത് ഗവൺമെന്റിന്റെ നിക്ഷേപമൂല്യത്തിന്റെ സാധ്യതകൾ തുറക്കാൻ സഹായിക്കും. മറുവശത്ത് ദേശീയ ആസ്തിയിൽ ഓഹരി നേടാനും അതിൽ നിന്ന് ആനുകൂല്യങ്ങൾ നേടാനും പൊതുജനങ്ങൾക്ക് അവസരം നൽകും. കൂടാതെ, പൊതു ഖജനാവിനെ ആശ്രയിക്കാതെ വളർച്ചാപദ്ധതികൾ നിറവേറ്റുന്നതിനുള്ള മൂലധന ആവശ്യകതയുടെ ഒരു ഭാഗം സ്വരൂപിക്കുന്നതിനും കൂടുതൽ വിപണി അച്ചടക്കത്തിലൂടെയും പട്ടികപ്പെടുത്തൽ ആവശ്യകതകളിൽ നിന്നും വെളിപ്പെടുത്തലുകളിൽ നിന്നും ഉണ്ടാകുന്ന സുതാര്യതയിലൂടെയും ഭരണം മെച്ചപ്പെടുത്തുന്നതിനും ഇത് ഐആർഇഡിഎയെ സഹായിക്കും.
1987-ൽ സംയോജിപ്പിച്ച മിനി-രത്ന  സിപിഎസ്ഇ നിലവിൽ ഇന്ത്യാ ഗവണ്മെന്റിന്റെ പൂർണ ഉടമസ്ഥതയിലുള്ളതാണ്. കൂടാതെ ഇന്ത്യയിലെ പുനരുപയോഗ ഊർജ  - ഊർജ കാര്യക്ഷമത  പദ്ധതികൾക്ക് ധനസഹായം നൽകുന്നതിലും ഏർപ്പെട്ടിരിക്കുന്നു. റിസർവ് ബാങ്ക് ഓഫ് ഇന്ത്യയിൽ  ബാങ്കിങ് ഇതര സാമ്പത്തിക കമ്പനിയായി  ഇതു രജിസ്റ്റർ ചെയ്തിട്ടുണ്ട്. കാലാവസ്ഥാ വ്യതിയാനത്തെക്കുറിച്ചുള്ള പാരീസ് ഉടമ്പടിയിൽ ദേശീയതലത്തിൽ നിർണയിക്കപ്പെട്ട പ്രതിബദ്ധതയുടെ  ഭാഗമായി ഗവണ്മെന്റ് നടത്തിയ പ്രതിജ്ഞയ്ക്ക് അനുസൃതമായി, 2022-ഓടെ 175 ജിഗാവാട്ട് സ്ഥാപിത ആർഇ ശേഷിയും 2030-ഓടെ 500 ജിഗാവാട്ട് സ്ഥാപിത ആർഇ ശേഷിയും കൈവരിക്കാൻ ഗവണ്മെന്റ് ലക്ഷ്യമിടുന്നു. ആർഇ ലക്ഷ്യങ്ങൾ കൈവരിക്കുന്നതിൽ ഐആർഇഡിഎയ്ക്ക് പ്രധാന പങ്കു വഹിക്കാനാകും.
കേന്ദ്ര ഗവണ്മെന്റിന്റെ പുനരുപയോഗ ലക്ഷ്യങ്ങൾക്ക് അനുസൃതമായി ഐആർഇഡിഎ അവരുടെ വ്യാവസായികപദ്ധതി അനുസരിച്ച് പുനരുപയോഗ ഊർജ/ഊർജകാര്യക്ഷമത പദ്ധതികൾ നടപ്പിലാക്കുന്നതും പ്രവർത്തിപ്പിക്കുന്നതും, നൈപുണ്യമുള്ളവർക്കും അവിദഗ്ധർക്കും നേരിട്ടും അല്ലാതെയും തൊഴിലവസരങ്ങൾ സൃഷ്ടിക്കാൻ സഹായിക്കും.
ND
(Visitor Counter : 63
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ ഇന്ത്യൻ വനിതാ ഹോക്കി ടീം വെങ്കല മെഡൽ നേടിയതിൽ പ്രധാനമന്ത്രി അഭിമാനം പ്രകടിപ്പിച്ചു
2022ലെ കോമൺവെൽത്ത് ഗെയിംസിൽ ന്യൂസിലൻഡിനെ തോൽപ്പിച്ച് ഇന്ത്യൻ വനിതാ ഹോക്കി ടീം വെങ്കല മെഡൽ നേടിയതിൽ പ്രധാനമന്ത്രി ശ്രീ നരേന്ദ്ര മോദി അഭിമാനം പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു :
"ഹോക്കിയുമായി ഇന്ത്യയ്ക്ക് വളരെ സവിശേഷമായ ബന്ധമുണ്ട്. അങ്ങനെ, ഒരു വെങ്കല മെഡൽ നേടിയ നമ്മുടെ അസാധാരണ വനിതാ ഹോക്കി ടീമിൽ ഓരോ ഇന്ത്യക്കാരനും അഭിമാനിക്കുന്നു എന്നത് തീർച്ചയാണ്. വർഷങ്ങൾക്ക് ശേഷം ഇതാദ്യമായാണ് വനിതാ ടീം കോമൺവെൽത്ത് ഗെയിംസ് വേദിയിലെത്തുന്നത്. ടീമിൽ അഭിമാനിക്കുന്നു!
--ND--
(
പ്രധാനമന്ത്രിയുടെ ഓഫീസ്
ശ്രീ ഗുരു റാം ദാസ് ജിയുടെ പ്രകാശ് പുരബിന്റെ ശുഭകരമായ അവസരത്തിൽ പ്രധാനമന്ത്രി അദ്ദേഹത്തെ വണങ്ങുന്നു
പ്രധാനമന്ത്രി ശ്രീ നരേന്ദ്ര മോദി ശ്രീ ഗുരു രാം ദാസ് ജിയുടെ പ്രകാശ് പുരബിന്റെ ശുഭ അവസരത്തിൽ അദ്ദേഹത്തെ വണങ്ങി.
ട്വീറ്റിൽ പ്രധാനമന്ത്രി പറഞ്ഞു :
"ശ്രീ ഗുരു റാം ദാസ് ജിയുടെ പ്രകാശ് പുരബിന്റെ ശുഭമായ അവസരത്തിൽ ഞാൻ അദ്ദേഹത്തെ വണങ്ങുന്നു. സേവനത്തിലും കാരുണ്യത്തിലും ഊന്നൽ നൽകി സിഖ് ചരിത്രത്തിനും സംസ്കാരത്തിനും അദ്ദേഹം മായാത്ത സംഭാവന നൽകിയിട്ടുണ്ട്. അദ്ദേഹം ഒരു മികച്ച കവിയായിരുന്നു, അദ്ദേഹത്തിന്റെ കൃതികൾ ശുദ്ധമായ ഭക്തിയെ പ്രതിഫലിപ്പിച്ചു. "
--ND--
പ്രധാനമന്ത്രിയുടെ ഓഫീസ്
റോമിൽ നടക്കുന്ന ജി20 ഉച്ചകോടിക്കിടെ സ്പെയിൻ പ്രധാനമന്ത്രിയുമായി പ്രധാനമന്ത്രി കൂടിക്കാഴ്ച നടത്തി
റോമിൽ നടക്കുന്ന ജി20 ഉച്ചകോടിക്കിടെ, പ്രധാനമന്ത്രി ശ്രീ നരേന്ദ്ര മോദി 2021 ഒക്ടോബർ 31-ന് സ്പെയിൻ പ്രധാനമന്ത്രി ശ്രീ. പെഡ്രോ സാഞ്ചസുമായി കൂടിക്കാഴ്ച നടത്തി
സ്പെയിനിൽ നിന്ന് 56 സി 295 വിമാനങ്ങൾ വാങ്ങുന്നതിനുള്ള കരാർ അടുത്തിടെ ഒപ്പുവച്ചതുൾപ്പെടെ വർദ്ധിച്ചുവരുന്ന ഉഭയകക്ഷി വ്യാപാര, നിക്ഷേപ ബന്ധങ്ങളെ ഇരു നേതാക്കളും സ്വാഗതം ചെയ്തു, ഇതിൽ 40 എണ്ണം ടാറ്റ അഡ്വാൻസ്ഡ് സിസ്റ്റംസുമായി സഹകരിച്ച് ‘ഇന്ത്യയിൽ നിർമ്മിച്ചതാണ്’. ഇ-മൊബിലിറ്റി, ക്ലീൻ ടെക്, അഡ്വാൻസ്ഡ് മെറ്റീരിയലുകൾ, ആഴക്കടൽ പര്യവേക്ഷണം തുടങ്ങിയ പുതിയ മേഖലകളിൽ ഉഭയകക്ഷി സഹകരണം കൂടുതൽ വിപുലീകരിക്കാൻ അവർ സമ്മതിച്ചു. ഗ്രീൻ ഹൈഡ്രജൻ, ഇൻഫ്രാസ്ട്രക്ചർ, പ്രതിരോധ ഉൽപ്പാദനം തുടങ്ങി വിവിധ മേഖലകളിൽ നിക്ഷേപം നടത്താനും ഇന്ത്യയുടെ ദേശീയ അടിസ്ഥാന സൗകര്യ പൈപ്പ് ലൈൻ, അസറ്റ് മോണിറ്റൈസേഷൻ പ്ലാൻ, ഗതി ശക്തി പദ്ധതി എന്നിവ പ്രയോജനപ്പെടുത്താനും പ്രധാനമന്ത്രി സ്പെയിനിനെ ക്ഷണിച്ചു.
ഇന്ത്യ-യൂറോപ്യൻ യൂണിയൻ ബന്ധങ്ങളെക്കുറിച്ചും കാലാവസ്ഥാ പ്രവർത്തനങ്ങളിലുള്ള സഹകരണത്തെക്കുറിച്ചും വരാനിരിക്കുന്ന സി ഓ പി 26 ലെ മുൻഗണനകളെക്കുറിച്ചും ഇരു നേതാക്കളും ചർച്ച ചെയ്തു. അഫ്ഗാനിസ്ഥാൻ, ഇന്തോ-പസഫിക് എന്നിവയുൾപ്പെടെ പരസ്പര താൽപ്പര്യമുള്ള പ്രാദേശികവും ആഗോളവുമായ വിഷയങ്ങളെക്കുറിച്ചും അവർ കാഴ്ചപ്പാടുകൾ കൈമാറി.
പ്രധാനമന്ത്രി സാഞ്ചസിനെ അടുത്ത വർഷം ഇന്ത്യയിൽ സ്വാഗതം ചെയ്യാൻ പ്രധാനമന്ത്രി മോദി കാത്തിരിക്കുകയാണ്.
(
രാജ്യരക്ഷാ മന്ത്രാലയം
സ്പർശ് സംരംഭത്തിന്റെ വ്യാപനം ലക്ഷ്യമിട്ട് പ്രതിരോധ മന്ത്രാലയം ബാങ്ക് ഓഫ് ബറോഡയുമായും എച്ച്ഡിഎഫ്സി ബാങ്കുമായും ധാരണാപത്രം ഒപ്പുവച്ചു
ന്യൂ ഡൽഹി: സെപ്തംബർ 21, 2022
ഇന്ത്യയിലുടനീളമുള്ള 14,000-ലധികം ശാഖകൾ സ്പർശ് സംരംഭത്തിന് കീഴിലുള്ള  സേവന കേന്ദ്രങ്ങൾ കൂടിയായി പ്രവർത്തിക്കുന്നതിന് ബാങ്ക് ഓഫ് ബറോഡയുമായും എച്ച്ഡിഎഫ്സി ബാങ്കുമായും ഡിഫൻസ് അക്കൗണ്ട്സ് വകുപ്പ്  ധാരണാപത്രം ഒപ്പുവച്ചു.
ധാരണാപത്രം നിലവിൽ വന്നതോടെ രാജ്യത്തിന്റെ വിദൂര പ്രദേശങ്ങളിൽ താമസിക്കുന്നവരും, സ്പർശിലേക്ക് ലോഗിൻ ചെയ്യാൻ  സാങ്കേതിക സൗകര്യങ്ങൾ ലഭ്യമല്ലാത്തവരും ആയ പെൻഷൻകാരിലെ അവസാനത്തെ വ്യക്തിയിലേക്കും എത്തും വിധമുള്ള സേവന കേന്ദ്രങ്ങളായി, ബാങ്ക് ഓഫ് ബറോഡയുടെ 7900-ലധികം ശാഖകളും എച്ച്ഡിഎഫ്സി ബാങ്കിന്റെ 6300 ശാഖകളും മാറും.
സ്പർശിന്റെ സമ്പർക്ക വിഭാഗമായി പ്രവർത്തിക്കുന്ന സേവന കേന്ദ്രങ്ങൾ പ്രൊഫൈൽ അപ്ഡേറ്റ് ചെയ്യുന്നതിനും, പരാതികൾ രജിസ്റ്റർ ചെയ്ത് പരിഹാരം തേടുന്നതിനും, ഡിജിറ്റൽ വാർഷിക ഐഡന്റിഫിക്കേഷൻ നടത്തുന്നതിനും, പെൻഷനർ ഡാറ്റ വെരിഫിക്കേഷനും, പ്രതിമാസ പെൻഷനെ സംബന്ധിച്ച വിശദമായ വിവരങ്ങൾ ലഭ്യമാക്കുന്നതിനും പെൻഷൻകാർക്കുള്ള ഫലപ്രദമായ ഒരു മാധ്യമമായി വർത്തിക്കും.
സ്റ്റേറ്റ് ബാങ്ക് ഓഫ് ഇന്ത്യ, പഞ്ചാബ് നാഷണൽ ബാങ്ക് ശാഖകൾ, കൊട്ടക് മഹീന്ദ്ര ബാങ്കിന്റെ 14 ശാഖകൾ എന്നിവ ഉൾപ്പെടുന്ന 800-ഓളം സേവന കേന്ദ്രങ്ങളുടെയും 161-ലധികം DAD ഓഫീസുകളുടെയും നിലവിലുള്ള ശൃംഖലയെ ഈ കേന്ദ്രങ്ങൾ കൂടുതൽ വിപുലമാക്കും. 4.5 ലക്ഷത്തിലധികം ഗ്രാമതല സംരംഭകർ  കോമൺ സർവീസ് സെന്ററുകളുടെ  ശൃംഖലയുടെ ഭാഗമായി പ്രതിരോധ പെൻഷൻകാരെ സഹായിക്കും. പെൻഷൻകാർക്ക് ഈ സേവന കേന്ദ്രങ്ങളിലേക്കുള്ള പ്രവേശനം സൗജന്യമായിരിക്കും. നാമമാത്രമായ സേവന നിരക്കുകൾ വകുപ്പ് വഹിക്കും.
2020-21 സാമ്പത്തിക വർഷത്തിൽ വെറും 57 കോടിയോളം രൂപയിൽ നിന്ന് 2021-22 സാമ്പത്തിക വർഷത്തിൽ 11,600 കോടി രൂപ വിതരണം ചെയ്യും വിധം സ്പർശ് ഗണ്യമായി വളർന്നു. സ്പർശിലെ ഗുണഭോക്താക്കളായ മൊത്തം പെൻഷൻകാരുടെ എണ്ണം 11 ലക്ഷം കടന്നു. ഇത് ഇന്ത്യയിലെ മൊത്തം പ്രതിരോധ പെൻഷൻകാരുടെ 33% വരും.
2022 സെപ്തംബർ അവസാനത്തോടെ 32 ലക്ഷം പ്രതിരോധ പെൻഷൻകാരിൽ 17 ലക്ഷം പെൻഷൻകാരെ സ്പർശിന്റെ ഭാഗമാക്കുകയാണ് ലക്ഷ്യമെന്നും, ശേഷിക്കുന്ന പെൻഷൻകാരെ എത്രയും വേഗം സ്പർശിന്റെ ഭാഗമാക്കുമെന്നും പ്രതിരോധ സെക്രട്ടറി ഡോ. അജയ് കുമാർ പറഞ്ഞു. പെൻഷൻ തീർപ്പാക്കുന്നതിനുള്ള ശരാശരി സമയം ഏകദേശം 16 ദിവസമായി കുറഞ്ഞ കാര്യം അദ്ദേഹം ചൂണ്ടിക്കാട്ടി.
പ്രത്യേക സേവനങ്ങളും ഫീച്ചറുകളും
വെല്ഫെയര് ആന്റ് റീഹാബിലിറ്റേഷന് ബോര്ഡ് യോഗം
കേന്ദ്ര സായുധ പോലീസ് സേന/ അസം റൈഫീള്സില് നിന്നും വിരമിച്ച സൈനികരുടെ പരാതികള് കേള്ക്കാനും പരിഹരിക്കാനുമായി വാര്ബ്  ന്റെ യോഗം 2022
 ക്യാമ്പില് ചേരും. ഡി.ഐ.ജി, ഗ്രൂപ്പ് , സി.ആര്.പി.എഫ് പളളിപ്പുറം സെന്റര്  അദ്ധ്യക്ഷനായിരിക്കും. കേന്ദ്ര സായുധ പൊലീസ് സേന/ അസം റൈഫിള്സില് നിന്നും വിരമിച്ച കേരളത്തില് നിന്നുളള എല്ലാ മുന് സൈനികര്ക്കും കൊവിഡ് മാനദണ്ഡങ്ങള് പാലിച്ചു കൊണ്ട് യോഗത്തില് പങ്കെടുക്കാം.
പ്രധാനമന്ത്രിയുടെ ഓഫീസ്
വിശ്വകർമ ജയന്തി ദിനത്തിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
വിശ്വകർമ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. കഴിവുകളും കർത്തവ്യബോധവും അമൃത് കാലിൽ രാജ്യത്തെ പുതിയ ഉയരങ്ങളിലെത്തിക്കുമെന്ന് അദ്ദേഹം പറഞ്ഞു.
ട്വീറ്റിൽ പ്രധാനമന്ത്രി പറഞ്ഞു :
"ഭഗവാൻ വിശ്വകർമാവിന്റെ ജയന്തി ദിനത്തിൽ ദേശവാസികൾക്ക് ആശംസകൾ. ഈ അവസരത്തിൽ, നവനിർമാണം , നവ സൃഷ്ടി എന്നിവയ്ക്കൊപ്പം എല്ലാത്തരം സർഗ്ഗാത്മക പ്രവർത്തനങ്ങളുമായി ബന്ധപ്പെട്ട കർമ്മയോഗികൾക്ക് എന്റെ ഹൃദയംഗമമായ ആശംസകൾ. നിങ്ങളുടെ വൈദഗ്ധ്യവും കടമയും രാജ്യത്തെ പുതിയ ഉയരങ്ങളിലെത്തിക്കാൻ പോകുന്നു."
--ND--
(देशवासियों को भगवान विश्वकर्मा जयंती की अनंत शुभकामनाएं। इस अवसर पर नवनिर्माण और नवसृजन के साथ ही सभी प्रकार के रचनात्मक कार्यों से जुड़े कर्मयोगियों का मेरा हार्दिक अभिनंदन। आपका कौशल और कर्तव्यभाव अमृतकाल में देश को नई ऊंचाइयों पर ले जाने वाला है। pic.twitter.com/fW6pLUwNdj
— Narendra Modi  September 17, 2022
പ്രധാനമന്ത്രിയുടെ ഓഫീസ്
പ്രധാനമന്ത്രി പുതിയ പാർലമെന്റ് മന്ദിരത്തിന്റെ നിർമ്മാണ പ്രവർത്തനങ്ങൾ സ്ഥലത്തെത്തി നേരിട്ട് പരിശോധന നടത്തി അവലോകനം ചെയ്തു
സൈറ്റിൽ ജോലിയിൽ ഏർപ്പെട്ടിരിക്കുന്ന എല്ലാ തൊഴിലാളികളുടെയും കോവിഡ് വാക്സിനേഷനും പ്രതിമാസ ആരോഗ്യ പരിശോധനയും ഉറപ്പാക്കണം : പ്രധാനമന്ത്രി
പുതിയ പാർലമെന്റ് മന്ദിരത്തിന്റെ നിർമ്മാണത്തിൽ തൊഴിലാളികളുടെ സംഭാവന അംഗീകരിക്കുന്നതിനുള്ള ഡിജിറ്റൽ ആർക്കൈവ് സ്ഥാപിക്കണം: പ്രധാനമന്ത്രി
പ്രധാനമന്ത്രി ശ്രീ നരേന്ദ്ര മോദി 2021 സെപ്റ്റംബർ 26-ന് വൈകുന്നേരം സ്ഥലപരിശോധന നടത്തി പുതിയ പാർലമെന്റ് മന്ദിരത്തിന്റെ നിർമ്മാണ പ്രവർത്തനങ്ങൾ അവലോകനം ചെയ്തു.
സ്ഥലത്ത് നടന്നുകൊണ്ടിരിക്കുന്ന ജോലിയുടെ പുരോഗതി വിലയിരുത്തിയ പ്രധാനമന്ത്രി പദ്ധതി സമയബന്ധിതമായി പൂർത്തിയാക്കുന്നതിന് ഊന്നൽ നൽകി. സൈറ്റിൽ ഏർപ്പെട്ടിരിക്കുന്ന തൊഴിലാളികളുമായി അദ്ദേഹം സംവദിക്കുകയും അവരുടെ ക്ഷേമത്തെക്കുറിച്ച് അന്വേഷിക്കുകയും ചെയ്തു. അവർ ഒരു പുണ്യപരവും ചരിത്രപരവുമായ പ്രവർത്തനത്തിൽ ഏർപ്പെട്ടിരിക്കുക യാണെന്ന് അദ്ദേഹം ന്നിപ്പറഞ്ഞു.
നിർമ്മാണ പ്രവർത്തനങ്ങളിൽ ഏർപ്പെട്ടിരിക്കുന്ന എല്ലാ തൊഴിലാളികൾക്കും കോവിഡ് പ്രതിരോധ കുത്തിവയ്പ്പ് നൽകിയിട്ടുണ്ടെന്ന് ഉറപ്പുവരുത്തണമെന്ന് പ്രധാനമന്ത്രി നിർദ്ദേശിച്ചു. എല്ലാ തൊഴിലാളികളുടെയും പ്രതിമാസ ആരോഗ്യ പരിശോധന നടത്താൻ അദ്ദേഹം ഉദ്യോഗസ്ഥരോട് ആവശ്യപ്പെട്ടു. നിർമ്മാണ പ്രവർത്തനങ്ങൾ പൂർത്തിയായിക്കഴിഞ്ഞാൽ, സൈറ്റിൽ ഏർപ്പെട്ടിരി ക്കുന്ന എല്ലാ നിർമ്മാണ തൊഴിലാളികൾക്കുമായി ഒരു ഡിജിറ്റൽ ആർക്കൈവ് സ്ഥാപിക്കണമെന്നും, അത് അവരുടെ പേര്, അവർ താമസിക്കുന്ന സ്ഥലത്തിന്റെ പേര്, അവരുടെ ചിത്രം എന്നിവ ഉൾപ്പെടെയുള്ള അവരുടെ വ്യക്തിപരമായ വിശദാംശങ്ങൾ പ്രതിഫലിപ്പിക്കുകയും വേണം. നിർമാണ പ്രവർത്തനങ്ങൾക്ക് അവരുടെ സംഭാവന തിരിച്ചറിയണം. കൂടാതെ, എല്ലാ തൊഴിലാളികൾക്കും അവരുടെ ഉദ്യമത്തിൽ പങ്കും പങ്കാളിത്തവും സംബന്ധിച്ച സർട്ടിഫിക്കറ്റ് നൽകണം.
പ്രധാനമന്ത്രിയുടെ അപ്രതീക്ഷിത പരിശോധന നടത്തിയത് കുറഞ്ഞ സുരക്ഷാ പരിശോധനക ളോടെയാണ്. ഒരു മണിക്കൂറിലധികം അദ്ദേഹം സൈറ്റിൽ ചെലവഴിച്ചു.
പ്രധാനമന്ത്രിയുടെ ഓഫീസ്
വെങ്കല മെഡല് നേടിയ പുരുഷ ഷൂട്ടിംഗ് ടീമിനെ പ്രധാനമന്ത്രി പ്രശംസിച്ചു
ഏഷ്യന് ഗെയിംസില് വെങ്കല മെഡല് നേടിയ ഗുര്ജോത് സിംഗ് ഖാന്ഗുര, അനന്ത്ജീത് സിംഗ് നറുക്ക,അംഗദ് വീര് സിംഗ് ബജ്വ എന്നിവരടങ്ങുന്ന പുരുഷ ഷൂട്ടിംഗ് ടീമിനെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
''ഏഷ്യന് ഗെയിംസില് വെങ്കല മെഡല് നേടിയ നമ്മുടെ സ്കീറ്റ് പുരുഷന്മാരുടെ ഷൂട്ടിംഗ് ടീമായ ഗുര്ജോത് സിംഗ് ഖംഗുര, അനന്ത്ജീത് സിംഗ് നറുക്ക, അംഗദ് വീര് സിംഗ് ബജ്വ എന്നിവര്ക്ക് അഭിനന്ദനങ്ങള്. ഈ നേട്ടം നമ്മുടെ കായികതാരങ്ങള്ക്കിടയില് മികവിന്റെ മനോഭാവം ശക്തിപ്പെടുത്തും'' എക്സില് പ്രധാനമന്ത്രി പോസ്റ്റ് ചെയ്തു
NS
(
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
ഒരു രാഷ്ട്രം ഒരു റേഷൻ കാർഡ് ദൗത്യം രാജ്യത്ത് മികച്ചരീതിയിൽ പുരോഗമിക്കുന്നു
(ന്യൂഡൽഹി , ഫെബ്രുവരി 08, 2021
2021 ലെ കേന്ദ്ര ബജറ്റ് പ്രസംഗത്തിൽ കേന്ദ്ര ധനമന്ത്രി രാജ്യത്തെ 32 സംസ്ഥാന കേന്ദ്ര ഭരണ പ്രദേശങ്ങളിൽ ഒരു രാഷ്ട്രം ഒരു റേഷൻ കാർഡ് പദ്ധതി നടപ്പാക്കുന്നതുമായി ബന്ധപ്പെട്ട് സംസാരിച്ചിരുന്നു. ഇതിന്റെ തുടർച്ച എന്നവണ്ണം കേന്ദ്ര ഭക്ഷ്യപൊതുവിതരണ വകുപ്പ് സെക്രട്ടറി രാജ്യത്തെ സംസ്ഥാന കേന്ദ്രഭരണപ്രദേശ ഭരണകൂടങ്ങളും ആയി ഇന്ന് വീഡിയോ കോൺഫറൻസിലൂടെ ചർച്ച നടത്തുകയും പദ്ധതിയുടെ പുരോഗതി വിലയിരുത്തുകയും ചെയ്തു
ഇ- പോസ് സംവിധാനങ്ങൾ കൂടുതൽ ഇടങ്ങളിൽ സജ്ജമാക്കുന്നതിന് സംസ്ഥാനങ്ങൾ പ്രത്യേക ശ്രദ്ധ നൽകണമെന്ന് അഭിപ്രായപ്പെട്ട സെക്രട്ടറി, എല്ലാ ഗുണഭോക്താക്കളുടെ യും ആധാർ വിവരങ്ങൾ ലഭ്യമാക്കുന്നതിനും, പൊതുവിതരണ സേവന ഇടപാടുകളിൽ ബയോമെട്രിക് തിരിച്ചറിയൽ ഉറപ്പാക്കുന്നതിനും, സംസ്ഥാനങ്ങൾക്ക് ഉള്ളിലും പുറത്തും ഇടപാടുകൾ നടത്തുന്നത് ലളിത വൽക്കരിക്കുന്നതിനും പ്രത്യേക ശ്രദ്ധ നൽകണമെന്ന് സംസ്ഥാനങ്ങളോട് ആവശ്യപ്പെട്ടു
ഒരു രാഷ്ട്രം ഒരു റേഷൻ കാർഡ് പദ്ധതിക്ക് കീഴിൽ അധിക സഹായം ആവശ്യമായ ഉള്ള സംസ്ഥാനങ്ങളും കേന്ദ്രഭരണപ്രദേശ ഭരണകൂടങ്ങളും 2021 ഫെബ്രുവരി 15ന് മുൻപാകെ വകുപ്പിനു തങ്ങളുടെ ആവശ്യങ്ങൾ സമർപ്പിക്കണമെന്നും അദ്ദേഹം അറിയിച്ചു
2013ലെ ദേശീയ ഭക്ഷ്യസുരക്ഷാ നിയമത്തിന് കീഴിൽ, രാജ്യവ്യാപകമായി റേഷൻ കാർഡുകളുടെ പോർട്ടബിലിറ്റി ഉറപ്പാക്കുന്നത് ലക്ഷ്യമിട്ട് ഭാരത സർക്കാരിന്റെ ഭക്ഷ്യ പൊതുവിതരണ വകുപ്പ് നടപ്പാക്കുന്ന ബൃഹത് പദ്ധതിയാണ് ഒരു രാഷ്ട്രം ഒരു റേഷൻ കാർഡ്. കുടിയേറ്റ തൊഴിലാളികളായ ഗുണഭോക്താക്കൾക്ക് രാജ്യത്ത് എവിടെ നിന്നും ദേശീയ ഭക്ഷ്യസുരക്ഷാ നിയമം അനുസരിച്ചുള്ള ഭക്ഷ്യധാന്യങ്ങളും ഗുണഫലങ്ങളും ലഭ്യമാക്കുന്നത് ലക്ഷ്യമിട്ടാണ് പദ്ധതി നടപ്പാക്കുന്നത്. നിലവിൽ രാജ്യത്തെ 32 സംസ്ഥാന കേന്ദ്ര ഭരണ പ്രദേശങ്ങളിലെ 69 കോടി പേരെ  പദ്ധതിക്ക് കീഴിൽ കൊണ്ടുവരാൻ സാധിച്ചിട്ടുണ്ട്
ആരോഗ്യ, കുടുംബക്ഷേമ മന്ത്രാലയം
മഹാരാഷ്ട്ര, കേരളം പഞ്ചാബ്, തമിഴ്നാട്, ഗുജറാത്ത് എന്നീ സംസ്ഥാനങ്ങളില് പ്രതിദിന കോവിഡ് രോഗികളുടെ എണ്ണത്തില് വര്ധന
കൂടുതല് രോഗികള് ചികിത്സയിലുള്ള സംസ്ഥാനങ്ങളോട് കര്ശന ജാഗ്രത തുടരാന് നിര്ദ്ദേശം.
1.5 കോടി വാക്സിന് ഡോസുകള് ഇതുവരെ നല്കി.
19 സംസ്ഥാന/ കേന്ദ്ര ഭരണ പ്രദേശങ്ങളില് കഴിഞ്ഞ 24 മണിക്കൂറില് പുതിയ മരണമില്ല
ഇന്ത്യയിലെ ചികിത്സയിലുള്ള കോവിഡ് രോഗികളുടെ എണ്ണം 1,68,358 ആയി. ആകെ രോഗബാധിതരുടെ 1.51 ശതമാനമാണിത്. കഴിഞ്ഞ 24 മണിക്കൂറില് 12,286 പേര്ക്ക് പുതുതായി രോഗം സ്ഥിരീകരിച്ചു.
പുതിയ കേസുകളുടെ 80.33 ശതമാനവും അഞ്ച് സംസ്ഥാനങ്ങളില് നിന്നാണ്.
മഹാരാഷ്ട്രയിലാണ് ഏറ്റവും കൂടുതല് - 6,397. കേരളത്തില് 1938 പേര്ക്കും പഞ്ചാബില് 633 പേര്ക്കും ഇന്നലെ രോഗം റിപ്പോര്ട്ട് ചെയ്തു. ചികിത്സയില് ഉള്ളവരുടെ 67.84% വും മഹാരാഷ്ട്ര, കേരളം എന്നീ രണ്ട് സംസ്ഥാനങ്ങളില് നിന്നാണ്.
ചികിത്സയിലുള്ള രോഗികളുടെ എണ്ണം കൂടുതലായി ഉള്ളതും പ്രതിദിന രോഗികളുടെ എണ്ണം വര്ദ്ധിക്കുന്നതമായ സംസ്ഥാന/ കേന്ദ്ര ഭരണ പ്രദേശങ്ങളെ കേന്ദ്രം നിരന്തരം ആശയവിനിമയം നടത്തി വരുന്നു. കോവിഡ് നിയന്ത്രണവിധേയമാക്കുന്നതിന് നിരന്തരമായ ജാഗ്രത തുടരാന് കേന്ദ്രം സംസ്ഥാനങ്ങളോട് ആവശ്യപ്പെട്ടു. രോഗത്തിന്റെ വ്യാപനം കുറയ്ക്കാന് ഫലപ്രദമായ നിരീക്ഷണ സമ്പ്രദായവും പരിശോധനയും, സമഗ്രമായ ട്രാക്കിങ്, പോസിറ്റീവായ രോഗികളുടെ ഐസൊലേഷന്, അവരുമായി സമ്പര്ക്കത്തില് വന്നവരുടെ ക്വറന്റൈന് നടപടികള് എന്നിവ ശക്തമാക്കാനും സംസ്ഥാനങ്ങളോട് നിര്ദ്ദേശിച്ചു.
എട്ട് സംസ്ഥാനങ്ങളില് പ്രതിദിന രോഗികളുടെ എണ്ണത്തില് വര്ധനവുണ്ട്.
രാജ്യത്തെ ചികിത്സയില് ഉള്ളവരുടെ ആകെ എണ്ണത്തില് 84.16 ശതമാനവും അഞ്ച് സംസ്ഥാനങ്ങളില് നിന്നാണ്.
രാജ്യത്തെ ആകെ രോഗികളുടെ 46.82 % വും മഹാരാഷ്ട്രയില് നിന്നുമാത്രമാണ്. കേരളത്തില് 28.61% രോഗികളും ഉണ്ട്.
ആറ് സംസ്ഥാന /കേന്ദ്ര ഭരണ പ്രദേശങ്ങളില് പ്രതിവാര രോഗ സ്ഥിരീകരണ നിരക്ക് ദേശീയ ശരാശരിയേക്കാള്  കൂടുതല്. മഹാരാഷ്ട്രയില് 10.02 ശതമാനമാണ് പ്രതിവാര പോസിറ്റിവിറ്റി നിരക്ക്.
കോവിഡ് വാക്സിനേഷന് യജ്ഞത്തിന്റെ ഭാഗമായി ഇന്ന് രാവിലെ ഏഴ് മണി വരെ 1,48,54,136 വാക്സിന് ഡോസുകള് നല്കി. ഇതില് 67,04,613 ആരോഗ്യപ്രവര്ത്തകര്  25,97,799 ആരോഗ്യപ്രവര്ത്തകര്  53,44,453 മുന്നണിപ്പോരാളികള്  , 45 വയസ്സിന് മുകളില് പ്രായമുള്ള ഗുരുതര രോഗങ്ങളുള്ള 24,379 പേര്, 60 വയസ്സ് കഴിഞ്ഞ 1,82,992 പേര്  എന്നിവര് ഉള്പ്പെടുന്നു.
ആദ്യ ഡോസ് സ്വീകരിച്ച് 28 ദിവസം പൂര്ത്തിയാക്കിയവര്ക്കുള്ള രണ്ടാം ഘട്ട കോവിഡ് വാക്സിന് വിതരണം 2021 ഫെബ്രുവരി 13 നാണ് ആരംഭിച്ചത്. മുന്നണി പോരാളികള്ക്കുള്ള കൊവിഡ് വാക്സിന് വിതരണം 2021 ഫെബ്രുവരി രണ്ടിന് ആരംഭിച്ചു.
ആകെ രോഗമുക്തരുടെ എണ്ണം 1.07 കോടി കവിഞ്ഞു. കഴിഞ്ഞ 24 മണിക്കൂറില് 12,464 രോഗികള് ആശുപത്രി വിട്ടു.
97.07% ആണ് ദേശീയതലത്തിലെ രോഗമുക്തി നിരക്ക്. പുതുതായി രോഗമുക്തരായവരില് 86.55% ആറ് സംസ്ഥാനങ്ങളില് നിന്നുമാണ്. മഹാരാഷ്ട്രയിലാണ് ഇന്നലെ രോഗമുക്തരുടെ എണ്ണം കൂടുതല് -5754. കേരളത്തില് 3475 പേരും തമിഴ്നാട്ടില് 482 പേരും കഴിഞ്ഞ 24 മണിക്കൂറില് രോഗമുക്തി നേടി.
കഴിഞ്ഞ 24 മണിക്കൂറില് 91 മരണം റിപ്പോര്ട്ട് ചെയ്തു. പുതിയ മരണങ്ങളിലെ 85.71% ആറ് സംസ്ഥാനങ്ങളില് നിന്ന്. മഹാരാഷ്ട്രയിലാണ് ഏറ്റവും കൂടുതല് മരണം- 30. കേരളത്തില് 13, പഞ്ചാബില് 18 പേരും കഴിഞ്ഞ 24 മണിക്കൂറില് കോവിഡ് മൂലം മരിച്ചു.
19 സംസ്ഥാന/കേന്ദ്ര ഭരണ പ്രദേശങ്ങളില് കഴിഞ്ഞ 24 മണിക്കൂറില് ഒരു കോവിഡ് മരണവും റിപ്പോര്ട്ട് ചെയ്തിട്ടില്ല. പശ്ചിമ ബംഗാള്, ഗുജറാത്ത്, രാജസ്ഥാന്, ആന്ധ്രപ്രദേശ്, ഒഡിഷ, ഝാര്ഖണ്ഡ്, ഉത്തരാഖണ്ഡ്, ബീഹാര്, ലക്ഷദ്വീപ്, ലഡാക്ക്, സിക്കിം, ത്രിപുര, മണിപ്പൂര്, മിസോറാം, മേഘാലയ, നാഗാലാന്ഡ്, ആന്ഡമാന് നിക്കോബാര് ദ്വീപ്, ദാമന്& ദിയു, ദാദ്ര& നഗര് ഹവേലി, അരുണാചല്പ്രദേശ് എന്നിവയാണവ.
(Visitor Counter : 206
രാജ്യരക്ഷാ മന്ത്രാലയം
ഇന്ത്യൻ സേന ഡ്രോൺ സ്വാമിങ്  പ്രദർശനം നടത്തി.
ദൽഹി കന്റോൺമെന്റിൽ ഇന്ന് നടന്ന കരസേനദിന പരേഡിൽ ഡ്രോണുകളുടെ തൽസമയ സ്വാമിങ് പ്രദർശനം നടത്തി. നിർമ്മിത ബുദ്ധിആധാരമാക്കി പ്രവർത്തിക്കുന്നതും തദ്ദേശീയമായി രൂപകൽപന ചെയ്ത് വികസിപ്പിച്ചതുമായ 75 ഓളം ഡ്രോണുകൾ ആണ് പ്രദർശനത്തിൽ പങ്കെടുത്തത്.
ഇന്ത്യൻ സേന, മനുഷ്യശേഷി കേന്ദ്രീകൃതമായ അവസ്ഥയിൽനിന്നും ഭാവി സുരക്ഷാ വെല്ലുവിളികൾ നേരിടുന്നതിന് സാങ്കേതികവിദ്യ അധിഷ്ഠിതമായ നൂതന സ്ഥിതിയിലേക്ക് മാറുന്നതിനുള്ള തെളിവാണിത്.
സ്റ്റാർട്ടപ്പുകൾ,എം എസ് എം ഇ കൾ,സ്വകാര്യമേഖല, അക്കാദമിക വിദഗ്ധർ, ഡിആർഡിഒ പ്രതിരോധ പൊതുമേഖലാ സ്ഥാപനങ്ങൾ എന്നിവയുമായി സഹകരിച്ച് ഇന്ത്യൻ സേന നിരവധി സാങ്കേതിക സംരംഭങ്ങൾ ആരംഭിച്ചിട്ടുണ്ട്. നിർമ്മിത ബുദ്ധി അധിഷ്ഠിതമായി പ്രവർത്തിക്കുന്ന ഡ്രോണുകൾ കുറ്റകൃത്യ അന്വേഷണത്തിൽ സഹായിക്കുന്ന പദ്ധതി ഒരു ഇന്ത്യൻ സ്റ്റാർട്ടപ്പ് ആണ് വികസിപ്പിച്ചത്.